1. Kateri temeljni predpis ureja plovbo po celinskih vodah?

Zakon o plovbi po celinskih vodah (ZPCV).

1. Kateri predpis poleg ZPCV ureja plovbo po celinskih vodah?

Zakon o vodah (ZV).

1. Kaj ureja ZPCV?

ZPCV ureja oziroma določa:

* varnost plovbe po celinskih vodah,
* pogoje, ki jih morajo izpolnjevati plovbna območja, plovila in plavajoče naprave ter osebe, ki upravljajo plovila,
* pristanišča in druga mesta za dostop do vodnega območja,
* elemente plovbnega režima,
* vpisovanje plovil in plavajočih naprav,
* dviganje potopljenih stvari,
* nadzor nad varnostjo plovbe.

1. Kaj pomeni plovba po celinskih vodah?

Plovba po celinskih vodah je plovba po rekah in jezerih, razen plovbe po rekah do meje do koder so plovne z morske strani.

1. Kateri prepis se smiselno uporablja za posamezna vprašanja plovbe po celinskih vodah?

Za posamezna vprašanja glede ugotavljanja sposobnosti ladje in čolna za plovbo, izmeritve ladij, ladijskih listin in knjig, plavajočih naprav, ladijske posadke, državne pripadnosti, identifikacije in vpisa plovil, stvarnih pravic in obligacijskih razmerij, plovbnih nezgod ter izvršbe in zavarovanja na plovilih, ki jih ZPCV ne ureja, se smiselno uporabljajo določbe Pomorskega zakonika.

1. Kdo uredi plovbni režim na celinskih vodah?

Plovbo na posamezni celinski vodi na svojem območju uredi lokalna skupnost (občina) s splošnim aktom o določitvi plovbnega režima (odlokom).

Pri določitvi plovbnega režima upošteva naravne danosti območja plovbe.

Plovbni režim določi zaradi varnosti plovbe ob izvajanju turističnih, športnih in rekreacijskih aktivnosti oziroma dejavnosti ter pospeševanja njihovega razvoja.

1. Kaj mora lokalna skupnost (občina) upoštevati ob določitvi plovbnega režima?

Lokalna skupnost mora pri določitvi plovbnega režima upoštevati določbe ZPCV in na njegovi podlagi izdane predpise, predpise o varstvu okolja, ohranjanju narave in voda, sladkovodnega ribištva in urejanju prostora ter naravne danosti in druge pogoje, ki zagotavljajo varstvo človeškega življenja in okolja.

1. Kaj obsega plovbni režim, ki ga določi lokalna skupnost?

Plovbni režim obsega predvsem:

* določitev plovbnega območja in orisni prikaz območja, kjer je dovoljena plovba za gospodarske, turistične, športne in rekreacijske namene, z upoštevanjem nevarnosti naraslih voda ali drugih izjemnih razmer,
* določitev skrbnika plovbnega območja,
* določitev vrste plovil in njihovega pogona,
* določitev in označitev pristanišč ter vstopno izstopnih mest glede na vrsto plovbe,
* določitev upravljavca pristanišča oziroma vstopno izstopnega mesta,
* prikaz območja kopalnih voda,
* določitev časa, v katerem je dovoljena plovba,
* prepoved plovbe zaradi specifičnosti območja, neprimernega časa ali nevarnih razmer,
* druge pogoje, ki zagotavljajo varstvo človeškega življenja in okolja.

1. Kaj če lokalna skupnost ne predpiše plovbnega režima oziroma da plovbni režim ni določen?

Če lokalna skupnost ne predpiše plovbnega režima za posamezno celinsko vodo ali ni sporazuma med občinami, je dovoljena plovba, če to dopuščajo naravne danosti, ob upoštevanju pogojev varnosti določenih s tem zakonom in ob pogojih splošne rabe voda skladno z zakonom, ki ureja upravljanje voda (zakon o vodah).

1. Kaj določa Zakon o vodah glede plovbe po celinskih vodah?

ZV določa, da je po celinskih vodah prepovedan prevoz tovora in vožnja s plovili na motorni pogon, razen za potrebe izvajanja javnih služb, varstva voda, izvrševanja vodnih pravic, reševanja ljudi, živali in premoženja, izvajanja nalog policije ter zaradi obrambe države.

1. Vlada lahko določi posamezne celinske vode ali njihove dele, na katerih dovoljuje prevoz tovora in uporabo plovil na motorni pogon. Naštej nekaj celinskih voda oziroma rek ali jeze, kjer je vlada določila, da je plovba na motorni pogon dovoljena.

Drava, Ptuj, Ljubljanica…

1. Katero temeljno pravilo velja glede srečevanja plovil?

Srečevanje in prehitevanje plovil je dopustno samo, če je plovbno območje dovolj široko, da omogoča sočasen prehod plovil. Upravljavec plovila se mora prepričati, da lahko opravi tak manever brez ogrožanja varnosti ljudi, plovil ali okolja.

1. Kako je z organiziranjem prireditev na celinskih vodah?

Na celinskih vodah je dovoljeno organizirati turistične, športne in rekreacijske prireditve, ki vključujejo uporabo plovil.

V času prireditve ni dovoljena plovba in zadrževanje drugih plovil na območju določenem za prireditev.

Organizator prireditve mora pridobiti dovoljenje pristojnega organa v skladu s predpis , ki urejajo javne prireditve, prireditveni prostor primerno označiti, skrbeti za varen in nemoten potek ter obvestiti pristojen reševalne službe.

1. Kakšna pravila veljajo na celinskih vodah glede reda v pristanišču?

Plovila morajo biti varno privezana na objektih za privezovanje. V primeru slabega vremena morajo biti vezi okrepljene.

Privezne vrvi plovila ne smejo ovirati plovbe drugih plovil in gibanja oseb ali vozil na obali ali obrežju.

Za plovilo, privezano v pristanišču skrbi lastnik plovila, če se z upravljavcem pristanišča ni drugače dogovoril.

Za uporabo pristanišč in vstopno izstopnih mest lahko lokalna skupnost pobira pristojbina, ki jo določi s splošnim aktom.

1. Kaj je prepovedano v pristanišču na celinskih vodah?

V pristanišču je prepovedano:

* puščanje plovil izven mest, ki so določena za privezovanje,
* oviranje dostopa do privezov,
* privezovanje plovil na objekte in predmete, ki niso namenjeni privezovanju,
* samovoljno premeščanje, menjavanje, odstranjevanje ali poškodovanje objektov in označb, namenjenih urejanju plovbe,
* uporaba priveznih mest v pristanišču za potopljena in nasedla plovila ali plovila, ki so kako drugače nesposobna za plovbo.

1. Kaj je pristanišče oziroma vstopno izstopno mesto?

Pristanišče je vodni in priobalni prostor, namenjen za vplutje in izplutje plovil, vkrcanje in izkrcanje oseb in tovora, skladiščenje, privez in podobno.

Vstopno izstopno mesto je vodni in priobalni prostor, ki omogoča dostop do vodnega območja za vplutje in izplutje plovil, vkrcanje in izkrcanje oseb ter ni namenjeno za stalni privez.

Stanje in globine pristanišč ter vstopno izstopnih mest morajo omogočati varno vplutje in izplutje plovil, vkrcanje in izkrcanje oseb oziroma tovora in varen privez plovil.

1. Kakšne prepovedi veljajo na celinskih vodah?

Na celinskih vodah je prepovedano vsako dejanje, ki bi ogrožalo varnost ljudi ali plovil, onesnažilo vode, obale in obrežja, oziroma s katerim bi se poškodovalo obalo in obrežje ter objekte, ki služijo za varnost plovbe, kakor tudi dejanje, ki je v nasprotju s predpisanim redom v pristaniščih oziroma vstopno izstopnih mestih in na celinskih vodah.

Na celinskih vodah je prepovedano predvsem:

* ovirati plovbo,
* izpluti ali pristati izven določenih mest,
* pluti izven plovbnega območja, dovoljenega časa, v vremenskih in drugih razmerah, ki ne omogočajo varne plovbe,
* pluti s plovili, kine ustrezajo predpisom,
* pluti v območju urejenih kopališč.
* privezovati ali puščati plovila na mestih, kjer to ni dovoljeno,
* čistiti, barvati ali strgati plovila na način, ki lahko onesnaži vode,
* odmetavati trde in tekoče odpadke in druge predmete v vodo.

1. Kakšna pravila veljajo glede sposobnosti čolna za plovbo po celinskih vodah?

Podobna kot za plovbo po morju: sposobnost čolna za plovbo se ugotovi z osnovnim, rednim ali izrednim pregledom, ki ga za čolne do 12 metrov dolžine opravi Uprava RS za pomorstvo ali klasifikacijski zavod, za čolne nad 12 metrov dolžine pa klasifikacijski zavod.

Na podlagi zapisnika o pregledu izda upravna enota na območju katere se čolna nahaja in uporablja oziroma kjer je čoln vpisan, dovoljenje za plovbo, ki se vpiše v vpisni list.

Med plovbo mora biti na čolnu veljaven vpisni list.

1. Kdo določi skrbnika plovbnega območja, vrste plovil in pogonov, upravljavca pristanišča, vstopno izstopnega mesta, območja kopalnih voda, časa dovoljene plovbe in prepovedi plovbe.

Lokalna skupnost.

1. Kaj je brod?

Brod je plovilo, sestavljeno iz dveh čolnov, povezano z nosilno ploščadjo in navezano na jekleno vrv.

1. Kaj je raft?

Raft je gumijasti športni veslaški čoln.

1. Kdaj je dovoljena plovba po celinskih vodah?

Plovba po celinskih vodah je dovoljena je v času, ob vremenskih razmerah ter ob upoštevanju drugih naravnih danosti, če je plovbno območje dovolj globoko in dovolj široko, da dopušča varno plovbo.

1. Kdaj je potrebno okrepiti privezne vri in koga in kaj te vrvi ne smejo ovirati?

V primeru slabega vremena, ne smejo ovirati plovbo plovil in gibanja oseb in vozil na obali.

1. Kdo izdaja soglasja za gradnjo ali obnovo objektov za varnost plovbe?

Uprava Republike Slovenije za pomorstvo.

1. Kaj je potrebno storiti, preden se odpravimo na plovbo po celinskih vodah?

Preveriti, ali je za ta del celinskih vod izdana uredba ali občinski odlok, ki dovoljuje plovbo.

1. Kdo vodi vpisnik ladij celinske plovbe?

Uprava Republike Slovenije za pomorstvo

1. Kdaj se lahko izplove s čolnom?

Če je za čoln izdan vpisni list z veljavnim dovoljenjem za plovbo in če ima oseba ki čoln upravlja tudi izpit za opravljanje takega čolna na celinskih vodah ter zavarovanje po odgovornosti za škodo povzročeno tretjim osebam, v primeru da to potrebuje.

1. Kateri čolni morajo biti vpisani v vpisniku čolnov celinske plovbe?

Čolni daljši od 5 m z močjo motorja nad 3,7 kW, pa tudi krajši, če se uporabljajo za gospodarsko dejavnost.

1. Kdo izvaja nadzor nad plovbo po celinskih vodah?

Nadzorstvo nad plovbo po celinskih vodah opravlja inšpektor za plovbo po celinskih vodah in policija v skladu z ZPCV.

Okoljski inšpektor izvaja nadzor nad uredbo vlade, ki dovoljuje plovbo na motorni pogon (primer Drava, Ptuj, Ljubljanica).

Občinski organ (inšpektor) pa opravlja nadzor nad izvajanjem lokalnih predpisov.

1. Kdo lahko upravlja čoln po celinskih vodah?

Čoln sme upravljati oseba, katere usposobljenost je bila ugotovljena na predpisan način in ji je bila o tem izdana ustrezna listina, katero mora ta oseba imeti med upravljanjem čolna vedno pri sebi. Postopke ugotavljanja usposobljenosti za upravljanje čolna in izdaje ustreznih listin vodi Uprava RS za pomorstvo.

1. Preden kandidat pristopi k izpitu za voditelja rafta mora?

Kandidat mora pred tem opraviti izpit za reševalca iz vode za športne dejavnosti v prostem času na divjih vodah.

26. Preden kandidat pristopi k izpitu za voditelja rafta mora?

Opraviti izpit za reševalca iz vode za športne dejavnosti in dejavnosti v prostem času na divjih vodah.

27. Kdo lahko upravlja motorni čoln na celinskih vodah?

Oseba, katera je uspešno opravila izpit za plovbo po notranjih vodah pred izpitno komisijo

Uprave RS za pomorstvo in ji je bila o tem izdana ustrezna listina.

28. Kaj se šteje, da je član posadke ladje ali voditelj čolna pod vplivom alkohola? Ko ima v krvi več kot 0,5 promil alkohola.

29. Kje se vpiše čoln za plovbo po celinskih vodah?

V vpisniku čolnov, ki ga vodi upravna enota, na področju katere se čoln uporablja.

30. Kje lahko plovejo plovila vpisana v vpisnike čolnov pri upravnih enotah in kje plovila, ki so vpisana v vpisnik Uprave RS za pomorstvo?

Plovila vpisana v vpisnike upravnih enot lahko plovejo le na celinskih vodah, plovila vpisana v vpisnik uprave pa lahko plovejo tako na morju kot na celinskih vodah.

31. Kdo izvaja nadzorstvo nad izvajanjem določb zakona o plovbi po celinskih vodah in prepisov izdanim na podlagi tega zakona?

Inšpektor za plovbo po celinskih vodah in policija.

32. Kdo poleg celinskega inšpektorja in policije izvaja še nadzorstvo na celinskih vodah? Okoljski inšpektor nad uredbo vlade in občinski inšpektor nad občinskim odlokom.